Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 137

5. és 7. évfolyam Célok — Az ember aktivitásának serkentése együttes élmény alapján. — A tanuló ön- és emberismeretének gazdagítása. — Az alkotó és kapcsolatteremtő képesség kibontakoztatása. — Összpontosított, megtervezett munkára szoktatás. Feladatok — A tantárgy segítse elő speciális eszközrendszerével, tartalmával a tanulók testi, térbeli biztonsága javulását, időés ritmusérzékének fejlődését. — Fejlessze a kifejezőkészséget, a beszéd tisztaságát, a harmonikus, esztétikus mozgást a közös játék során. — Gazdagítsa élményszerű megtapasztalással a tanulók érzelmi világát, a játékok iránti vonzódását. — Segítse elő megjelenítéssel a valós emberi szituációk, a fiktív történések megértését, feldolgozását. — Alakítsa ki a szép és kifejező mozgást egyszerű, táncos mozdulatokkal, gyakorlatokkal. — Gyakoroltassa közös szereplésben a játékbátorságot, az önkifejezést, az önmegvalósítást. — Hozzon létre olyan helyzetgyakorlatokat és foglalkozásokat, ahol a tanulók a más tantárgyakban elsajátított ismereteiket a drámában, a táncban és a bábjátékban is alkalmazni tudják. — Fejlessze némajátékokon, szöveges játékokon keresztül a tanulók spontán megnyilatkozását, természetes rögtönző kedvét, improvizációs készségét. — Ismertesse meg a tanulókat nemzeti kultúránk dallam- és szókincsével, egyszerű, könnyen érthető szertartásaival, hiedelemvilágával. Óraszámok Évfolyamok 5. 7. Éves óraszám Témakörök Témakör Évfolyamok 5. 7. A hagyomány játékai x Énekes-táncos játékok x x Drámajátékok x x Ünnepi szertartás játékai x x 2000/135/II. szám

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes